Document ID: /roh_data/filtered/fineweb-2-filterrobots_roh.jsonl.gz/50847

Sche quai dettia chaschuns d’intervegnir en il cumbat cunter la milissa da terror Stadi islamic, alura vegnia il militar american a prender quellas, ha ditg Carter. Quai na muntia dentant betg, che las truppas americanas cumenzian novas offensivas a terra en l’Irac.
Liberà 70 praschuniers, pers 1 schuldà
Durant in’acziun communabla cun cumbattants curds avevan militars americans liberà la gievgia passada radund 70 praschuniers or dals mauns dal Stadi islamic. Tar l’acziun aveva in schuldà american pers la vita.
Scolar e cussegliar - betg cumbatter
Actualmain sa chattan 3’500 schuldads americans en l’Irac. Els han la funcziun da scolar e cussegliar l’armada da l’Irac e las milissas curdas ch’èn en acziun. Tenor la veglia dal president Obama na duajan las truppas dentant betg sa participar directamain a cumbats a terra cunter ils dschihadists.
RR novitads 06:00